Kohtumisel noorteühingu Avatud Vabariik liikmetega avaldas Aleksejeva heameelt selle üle, et eestivenelased osalevad üha rohkem Eesti ühiskondlikus elus. "Kui ma umbes kümme aastat tagasi Eestis käisin, tegin ettepaneku asutada Eesti Helsingi Grupp ning tookord leidsin kohe ka nii Narvast kui Tallinnast mõttekaaslasi. Ideest aga organisatsiooni ei arenenud, kuna  eestlased tahtsid koostööd teha ainult eestlastega ja venelased ainult venelastega," märkis Aleksejeva.